Formaður Félags Íslenskra hljómlistarmanna segir niðurstöðu dóms Landsréttar í máli söngkonunnar Þóru Einarsdóttur gegn Íslensku Óperunni mjög mikilvæga fyrir stéttarfélög og þá sem telja sig hafa gildandi kjarasamninga. Verktakasamningar hafi færst mjög í vöxt. Eindregið hafi komið fram i samskiptum við Óperuna að fulltrúar hennar væru að gera verktakasamninga sem kæmu kjarasamningum ekki við. Því væri þeim frjálst að semja um hvað sem er.
Afdráttarlaus niðurstaða í Landsrétti þar sem fallist var á málstað Þóru Einarsdóttur söngkonu í dómsmáli gegn Óperunni vegna vangreiddra launa er gleðiefni segir Gunnar Hrafnsson formaður FÍH.
Ég held að þetta sé ótrúlega mikilvæg varða í vegferð allra sem að vinna á svona svolítið lausbeisluðum vinnumarkaði í harkhagkerfinu sem mikið er talað um og er meira og meira að halda sína innreið þá sé mikil hjálp í þessum dómi.
Það skiptir því máli að það séu grundvallarréttindi sem að stéttarfélag í þessu tilviki hefur samið um sem tengist launatengdum gjöldum sem tengist hverjar upphæðir eigi að vera, hver vinnutíminn á að vera þetta eru bara margháttuð réttindi. Stundum í þessum verktakasamningum virðist verksalinn telja sig vera bara lausan við að þurfa að hugsa um. Það er bara alvarlegt mál og svo má benda á þegar talað er um að fólk sé að gera verktakasamninga sín á milli. Þetta er bara samningur milli tveggja aðila jafn rétthárra aðila þá sést hvað svona samningar eru hættulegir í þessu samhengi að einstaklingurinn stendur gagnvart stofnun og er að semja við hana um vinnuna og ef hann makkar ekki með þá getur hann ekkert búist við að vinna þar sem að mér finnst ég nú til dæmis bara merkja bara á útkomunni í máli Þóru. Ég er ekkert viss um að hún syngi aftur á þessum vinnustað í bráðina.